b'\n_START_ARTICLE_\nAnnie Skau Berntsen\n_START_SECTION_\nBakgrunn\n_START_PARAGRAPH_\nAnnie Skau var datter av Johan Fredrik Skau (1887\xe2\x80\x931975) og Marie Ingeborg Halvorsen (1890\xe2\x80\x931966). Faren jobbet p\xc3\xa5 verftet i Horten. Hun var s\xc3\xb8ster til tidligere justisminister Bj\xc3\xb8rn Skau (1929\xe2\x80\x932007) og fagforeningslederen Leif Skau (1916\xe2\x80\x931992).  _NEWLINE_Hun var utdannet sykepleier, og arbeidet f\xc3\xb8rst som sykepleier b\xc3\xa5de p\xc3\xa5 Ullev\xc3\xa5l sykehus i Oslo og ved Dikemark psykiatriske sykehus i Asker.\n_START_SECTION_\nKinamisjon\xc3\xa6r\n_START_PARAGRAPH_\nHun ble sendt til provinsen Shaanxi det nordlige Kina av Det Norske Misjonsforbund, dit hun ankom 23. desember 1938. Hun var da 27 \xc3\xa5r gammel. P\xc3\xa5 denne tid l\xc3\xa5 Kina i krig med Japan, og hun m\xc3\xa5tte derfor reise dit via Hanoi i [Vietnam]]. Reisen varte i to m\xc3\xa5neder._NEWLINE_Med sine 190 cm var hun den h\xc3\xb8yeste kvinnen lokalbefolkningen hadde sett. Hun ble v\xc3\xa6rende i Kina fra da av og under hele andre verdenskrig. Neste gsng S\xc3\xb8ster Annie reiste tilbake til Norge, var i 1945 da hun ble i hjemlandet i ett \xc3\xa5rs tid. H\xc3\xb8sten 1946 reiste hun tilbake til Kina. _NEWLINE_I tiden som fulgte var det vanskelig \xc3\xa5 drive misjonsarbeid i Kina, ettersom Mao Zedongs styrker etterhvert la under seg hele Fastlands-Kina. Folkerepublikken Kina vart opprettet i 1949, og S\xc3\xb8ster Annie ble p\xc3\xa5 den tid fengslet to ganger; i 1949 og 1950. I 1951 m\xc3\xa5tte hun forlate Kina. Etter kommunistenes seier ble det umulig \xc3\xa5 fortsette som utenlandsk misjon\xc3\xa6r i Kina. _NEWLINE_Fra 1952 drev hun et hjelpearbeid blant kinesiske flyktninger i Hongkong, der hun ble  medstifter til tuberkulose-sanatoriet H\xc3\xa5pets Havn. Hun ble landskjent i Norge da hun av Harald Tusberg ble portrettert i NRK-programmet \xc2\xabDette er ditt liv\xc2\xbb. _NEWLINE_I 1966 giftet hun seg med Reidar Owren Berntsen (1899\xe2\x80\x931990)._NEWLINE_I 1963 ble hun utnevnt til ridder 1. klasse av St. Olavs Orden. I 1979 ble hun tildelt den britiske imperieordenen, Order of the British Empire.'